4. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

  บริษัท ไทย โอ. พี. พี. จำกัด (มหาชน) ดำเนินธุรกิจอยู่ในด้านอุตสาหกรรมบรรจุภัณฑ์
  (Packaging) และการพิมพ์ที่เกี่ยวกับอุตสาหกรรมบรรจุภัณฑ์ (Commercial Printing)
  มีผลิตภัณฑ์ดังนี้

  กลุ่มฟิล์มพลาสติก คือ ผลิตภัณฑ์ที่ใช้ในอุตสาหกรรมบรรจุภัณฑ์
  ทั้งด้านผลิตภัณฑ์อุปโภคบริโภค(Consumer Product) และผลิตภัณฑ์ที่ใช้ในอุตสาหกรรม
  (Industrial Product) ได้แก่

  ฟิล์มพลาสติกกลุ่มที่เป็นผลิตภัณฑ์ของบริษัท

-   Cast Film คือ
    ฟิล์มที่ผลิตโดยกรรมวิธีการหลอมเม็ดพลาสติกให้เหลวและฉีด(Cast)ออกมาเป็นแผ่นบางๆใช้เป็นส่วนประกอบของบรรจุภัณฑ์ชนิดอ่อน
    (Flexible Packaging) เช่น ซองขนมปัง ขนมขบเคี้ยว ซองบะหมี่ ฯลฯ ซึ่งชนิดที่บริษัท
    ผลิตนั้นจะเป็น Multilayer Film คือ เนื้อฟิล์มจะประกอบด้วยชนิดพลาสติก หลายๆชั้น
    ซึ่งแต่ละชั้นจะเป็นพลาสติกต่างชนิด ฟิล์มที่ผลิตด้วยกรรมวิธีนี้ ได้แก่ ฟิล์ม CPP และ LLDPE

-   ฟิล์มแมททัลไลซ์ (Metallized Film) คือ การนำผลิตภัณฑ์จากฟิล์มพลาสติก
    มาผ่านกรรมวิธีการพ่นด้วยชั้นละอองอลูมิเนียม (Aluminium) บางๆในห้องสูญญากาศ
    ทำให้ฟิล์มมีสีเงาวาวและมีคุณสมบัติคล้ายอลูมิเนียมฟอยด์
    เมื่อนำไปใช้เพื่อบรรจุอาหารทำให้สามารถเก็บและถนอมอาหารได้นานขึ้น

-   ฟิล์มเป่า (Blown Film)
    ฟิล์มที่ผลิตโดยกรรมวิธีการหลอมเม็ดพลาสติกให้เหลวและเป่าให้พองออกเป็นแผ่นบางๆ แผ่นฟิล์มจะถูกหล่อเย็นด้วยการเป่าลม
    และถูกม้วนเก็บโดยเครื่องม้วนในอุตสาหกรรมบรรจุภัณฑ์ ฟิล์มที่ผ่านกรรมกระบวนการเป่าจะถูกนำไปใช้ในสินค้าที่ต้องการความคงทนของห่อบรรจุ
    รวมถึงบรรจุภัณฑ์ที่มีน้ำหนักมาก
    นอกจากนั้นคุณสมบัติเชิงกายภาพที่ทนทานมากกว่าฟิล์มที่ผ่านการฉีด
    ฟิล์มเป่าจึงถูกนำไปใช้ในอุตสาหกรรมอื่นๆ  เพื่อเป็นฟิล์มป้องกันรอยขีดข่วน เช่น วัสดุก่อสร้าง
    เครื่องใช้ไฟฟ้า ฯลฯ ซึ่งชนิดที่บริษัทผลิตนั้นจะเป็น Multilayer Film  กลุ่ม LLDPE
    เป็นหลัก

  ฟิล์มพลาสติกกลุ่มที่ซื้อมา-ขายไป

-   ฟิล์มยืด (Stretch Film) ใช้เป็นบรรจุภัณฑ์ที่ใช้แพร่หลายในโรงงานอุตสาหกรรมทั่วไป
    เป็นวัสดุในการรัดสินค้าเพื่อรวมหน่วยสินค้าช่วยป้องกันไม่ให้สินค้าตกหล่นในระหว่างการขนส่งสินค้าแทนสายรัด
    ทั้งยังช่วยป้องกันสินค้าจากฝุ่น และน้ำได้เป็นอย่างดี
    นอกจากนี้ยังสามารถประยุกต์ใช้ในการพันกับสินค้าบางชนิดโดยตรง
    ปัจจุบันสินค้าฟิล์มยืดเป็นสินค้าที่โรงงานอุตสาหกรรมมีความต้องการสูง
    ทำให้มีผู้เห็นช่องทางการตลาด สามารถนำเข้าฟิล์มจากต่างประเทศเข้ามาจำหน่ายในประเทศ
    แต่เนื่องจากคุณภาพสินค้าจากต่างประเทศมีคุณภาพที่ด้อยกว่าสินค้าที่ผลิตในประเทศ
    และสินค้าคุณภาพไม่แน่นอน ทำให้ได้รับความนิยมในวงจำกัด
    เฉพาะลูกค้าที่ต้องการสินค้าราคาถูกเท่านั้น อย่างไรก็ตาม ลูกค้าที่เป็นบริษัทที่มีขนาดกลาง ถึง
    ขนาดใหญ่ พอใจกับการซื้อสินค้าที่ผลิตภายในประเทศมากกว่า เนื่องจากคุณภาพที่คงที่
    และการสามารถส่งสินค้าตามเวลาที่ต้องการและรวดเร็ว

-   ฟิล์มหด (Shrink Film) ใช้สำหรับห่อสินค้า สำหรับงานที่ต้องการให้เห็นกล่อง หรือ
    สินค้าภายใน เนื่องจากมีลักษณะใส และ เงางาม ใช้ในการห่อสินค้า ที่ใช้เครื่องห่อชนิด
    L-Seal เช่น เครื่องเขียน แมกกาซีน อาหารกึ่งสำเร็จรูป ของเล่น ฯลฯ
    อีกทั้งใช้ในงานการห่อสินค้าสำหรับเครื่อง ชนิด Flat Film เช่น
    บะหมี่กึ่งสำเร็จรูปชนิดถ้วยรวมถึงประเภทอาหารแช่แข็ง
    ซึ่งฟิล์มชนิดนี้บริษัทมีทั้งนำเข้ามาจากต่างประเทศ และผลิตเอง
    โดยนโยบายของบริษัทนั้นจะเน้นการบริการลูกค้า โดยแบ่งเป็นกลุ่ม Premium
    (คุณภาพสินค้าสูง) และ กลุ่มลูกค้าทั่วไป

-   ฟิล์มผนึกสูญญากาศ (Skin Vacuum Film) เป็นฟิล์มที่ผลิตจากเม็ดพลาสติกชนิดพิเศษ
    ใช้สำหรับอุตสาหกรรม อาหารแช่แข็ง โดยใช้กับเครื่องบรรจุชนิดสุญญากาศ
    ซึ่งสามารถทำให้ฟิล์มเป็นเสมือนชั้นผิวของสินค้า
    และฟิล์มชนิดนี้มีคุณสมบัติในการเก็บถนอมความสดของอาหารได้อย่างดีเยี่ยม
    และยังใช้ได้กับผลิตภัณฑ์ที่บรรจุแบบ Blister Pack โดยใช้แนบสินค้ากับพื้นกระดาษ
    แทนฝาครอบที่ทำจากโพลีสไตลีน (Polystyrene) และบรรจุโดยเครื่อง Skin Pack
    Machine ซึ่งฟิล์มชนิดนี้
    เป็นฟิล์มที่บริษัทเป็นตัวแทนจำหน่ายในประเทศเพียงรายเดียวให้แก่บริษัท ไทยอ๊อฟเซท จำกัด
    ที่เป็นผู้ผลิตเพียงรายเดียวในประเทศเช่นกัน ลูกค้าหลักที่ใช้ฟิล์มชนิดนี้คือลูกค้า
    กลุ่มอาหารทะเลแช่แข็ง โดยส่วนใหญ่จะใช้กับอาหารแช่แข็งที่ส่งออกไปทางตลาดอเมริกา
    และยุโรป

-   ฟิล์ม โอ.พี.พี.ชนิดผนึกด้วยความร้อน (Heat sealable O.P.P. Film)
    เป็นฟิล์มพลาสติกที่ใช้เป็นบรรจุภัณฑ์ โดยใช้กันมากในอุตสาหกรรมอุปโภคบริโภค
    บริษัทนำเข้ามาเป็นม้วนใหญ่และนำมาผ่าขนาดตามคำสั่งซื้อของลูกค้า
    สามารถช่วยประหยัดทั้งต้นทุนในการนำเข้าของบริษัท และการเสียเศษของลูกค้า
    สำหรับลูกค้าที่ใช้ Heat sealable OPP Film ได้แก่ กลุ่มลูกค้าอุตสาหกรรมผู้ผลิตสินค้าต่าง
    ๆ เช่น อาหารสำเร็จรูป สินค้าอุปโภคบางชนิด

-   ฟิล์มป้องกันรอยขีดข่วน (Protection Film) เป็นฟิล์มที่ทำจากวัตถุดิบชนิด Polyethylene
    โดยที่ด้านหนึ่งเป็นกาว
    เหมาะสำหรับสินค้าที่ต้องการป้องกันรอยขีดข่วนบนผิวของสินค้าในระหว่างการขนส่ง
    หรือในระหว่างกระบวนการผลิต โดยฟิล์มจะมีลักษณะพิเศษ คือ
    สามารถติดได้คงทนและไม่ทิ้งคราบกาวเมื่อลอกออก
    ซึ่งสินค้าที่มีจำหน่ายในประเทศส่วนใหญ่เป็นสินค้าที่นำเข้าจากต่างประเทศ เช่น เกาหลี
    ไต้หวัน ฝรั่งเศส และมาเลเซีย ตั้งแต่ปี 2550
    บริษัทเปลี่ยนจากการนำเข้ามาเป็นซื้อจากบริษัทในกลุ่มเดียวกัน
    ซึ่งเป็นบริษัทที่มีมาตรฐานเป็นที่ยอมรับในตลาด และผ่านการรับรองระบบคุณภาพมาตรฐาน ISO
    9001 : 2000 กลุ่มลูกค้าที่ใช้สินค้านี้ได้แก่ กลุ่มผู้ผลิตอะคลิลิค (Acrylic)
    กลุ่มอุตสาหกรรมอลูมิเนียม(Aluminum) สเตนเลส(Stainless)
    กลุ่มอุตสาหกรรมเครื่องใช้ไฟฟ้า อุตสาหกรรมกระจก ฯลฯ

  กลุ่มบริการการพิมพ์ (รวมงานพิมพ์ฉลากกาว)

  เป็นสินค้าที่นำไปติดบนบรรจุภัณฑ์ของลูกค้าซึ่งบริษัทผลิตและจำหน่ายโดยตรงให้กับลูกค้า
  ที่เป็นผู้ผลิตสินค้าอุปโภคและบริโภครายใหญ่ในประเทศหลายราย แบ่งเป็น 2 ประเภทการพิมพ์
  ดังนี้

-   การพิมพ์บน Plastic Film ทั่วไป ซึ่งนำไปใช้ทำเป็นซองอ่อน (Flexible Packaging)
    สำหรับบรรจุผลิตภัณฑ์อาหาร หรือผงซักฟอก เป็นต้น พิมพ์โดยใช้ระบบกราเวียร์(Gravure)

-   การพิมพ์ฉลากกาว (Sticker) แบบม้วน พิมพ์ได้ทั้งบนกระดาษและพลาสติก
    สำหรับใช้เป็นฉลากของผลิตภัณฑ์เพื่อติดบนบรรจุภัณฑ์ด้วยเครื่องอัตโนมัติ
    ระบบการพิมพ์แบบผสมผสาน คือ ระบบ Roto - Letterpress และ ระบบ Silk Screen
    ซึ่งทำให้คุณภาพงานพิมพ์มีความโดดเด่น และ สวยงามคมชัด

  ด้านทีมงานขายและบริการ บริษัทมีบุคลากรที่มีประสบการณ์และความชำนาญ เทคนิคการพิมพ์
  ซึ่งกลยุทธ์ทางการตลาดที่สำคัญของบริษัท คือ การเข้าพบเพื่อเจรจากับลูกค้าโดยตรง
  พร้อมทั้งให้คำแนะนำในการพัฒนาบรรจุภัณฑ์ของลูกค้าให้มีความโดดเด่น
  ด้วยเทคนิคการพิมพ์ที่ทันสมัยและเหมาะสมกับการนำไปใช้กับเครื่องจักรของลูกค้า

  กลุ่มหลอดลามิเนท

  ผลิตจากการนำแผ่นพลาสติก LLDPE พิมพ์และนำอลูมิเนียมฟอยล์มาเคลือบติดกันเพื่อทำเป็น WEB
  (ส่วนของตัวหลอด)
  นำมาเข้าเครื่องทำหลอดเพื่อขึ้นเป็นรูปเป็นหลอดขนาดต่างๆตามที่ลูกค้ากำหนดพร้อมอัดใส่Shoulderและฝาปิดเป็นหลอดยาสีฟัน
  ส่งให้ลูกค้าเข้าเครื่องบรรจุยาสีฟัน
  เนื่องจากการลงทุนในอุตสาหกรรมนี้ใช้เงินลงทุนค่อนข้างสูงและเครื่องจักรเป็นเครื่องจักรที่ใช้ในการผลิตหลอดยาสีฟันโดยเฉพาะ
  ไม่สามารถดัดแปลงใช้ในอุตสาหกรรมชนิดอื่นจึงทำให้สินค้าชนิดนี้มีคู่แข่งไม่มากราย

สิทธิพิเศษในการประกอบธุรกิจ

1)  บัตรส่งเสริมการลงทุน

  ปัจจุบันบริษัทยังคงมีบัตรส่งเสริมการลงทุนที่ได้รับสิทธิประโยชน์ในการส่งเสริมการลงทุนตามพระราชบัญญัติส่งเสริมการลงทุน
  จำนวน 7 ฉบับ มีสิทธิประโยชน์ดังนี้

+-------------------------+----------+----------+----------+----------+
| สิทธิประโยชน์              | บัตรส่ง    | บัตรส่ง    | บัตรส่ง    | บัตรส่ง    |
|                         | เสริมเลขที่ | เสริมเลขที่ | เสริมเลขที่ | เสริมเลขที่ |
|                         | 1481     | 1626     | 7010     | 1595     |
|                         | (2)/2547 | (2)/2551 | (2)/2551 | (2)/2552 |
|                         |          |          |          |          |
|                         | Me       | Printed  | Printed  | Printed  |
|                         | tallized | Adhesive | Adhesive | Adhesive |
|                         | Film     | Label    | Label    | Label    |
+-------------------------+----------+----------+----------+----------+
| ม. 25 นำเข้าคน           |         |         |         |         |
| ต่างด้าวซึ่งเป็นช่างฝีมือได้ตามจ |          |          |          |          |
| ำนวนและระยะเวลาตามสมควร |          |          |          |          |
+-------------------------+----------+----------+----------+----------+
| ม. 26                   |         |         |         |         |
| ใ                       |          |          |          |          |
| ห้คนต่างด้าวทำงานเฉพาะตำแห |          |          |          |          |
| น่งได้ตามจำนวนและระยะเวลา |          |          |          |          |
| ที่คณะกรรมการให้ความเห็นชอบ |          |          |          |          |
+-------------------------+----------+----------+----------+----------+
| ม. 28                   | -        |         | -        |         |
| ให้ได้ร                   |          |          |          |          |
| ับยกเว้นอากรขาเข้าสำหรับเคร |          |          |          |          |
| ื่องจักรตามที่คณะกรรมการอนุมัติ |          |          |          |          |
+-------------------------+----------+----------+----------+----------+
| ม. 29 ลดหย่อ             | กึ่งห      | -        | -        | -        |
| นอากรขาเข้าสำหรับเครื่องจักร | นึ่งเว้นแต่ร |          |          |          |
|                         | ายการเคร |          |          |          |
|                         | ื่องจักรที่มีอ |          |          |          |
|                         | ากรขาเข้า |          |          |          |
|                         | ต่ำกว่าร้อย |          |          |          |
|                         | ละสิบไม่ได |          |          |          |
|                         | ้รับลดหย่อน |          |          |          |
+-------------------------+----------+----------+----------+----------+
| ม. 31 ย                 |         |         |         |         |
| กเว้นภาษีเงินได้นิติบุคคล มีกำห |          |          |          |          |
| นดเวลา เจ็ด ปี (ยกเว้นเลขท |          |          |          |          |
| ี่ 1481 (2)/2547Metallize |          |          |          |          |
| d Film มีกำหนดเวลา หก ปี) |          |          |          |          |
+-------------------------+----------+----------+----------+----------+
| ม. 34 ยกเว้นไม่ต้อง        |         |         |         |         |
| นำเงินปันผลจากกิจการที่ได้รับส |          |          |          |          |
| ่งเสริมไปรวมคำนวณภาษีเงินได้ |          |          |          |          |
+-------------------------+----------+----------+----------+----------+
| ม. 36(1)                |         |         |         |         |
| ย                       |          |          |          |          |
| กเว้นอากรขาเข้าสำหรับวัตถุดิบ |          |          |          |          |
| และวัสดุจำเป็นที่ต้องน        |          |          |          |          |
| ำเข้ามาจากต่างประเทศเพื่อผล |          |          |          |          |
| ิตเพื่อการส่งออกเป็นระยะเวลา |          |          |          |          |
| 1 ปี นับแต่วันนำเข้าครั้งแรก   |          |          |          |          |
+-------------------------+----------+----------+----------+----------+
| ม.                      |         |         |         |         |
| 36(2) ให้ยกเว้นอากรขาเข้าส |          |          |          |          |
| ำหรับของที่ได้รับการส่งเสริมนำ |          |          |          |          |
| เข้า และส่งกลับออกไปใน 1 ปี |          |          |          |          |
+-------------------------+----------+----------+----------+----------+
| ม. 37 ได้รับอนุญาตใ        |         | -        | -        | -        |
| ห้นำหรือส่งเงินออกนอกราชอาณ |          |          |          |          |
| าจักร เป็นเงินตราต่างประเทศ |          |          |          |          |
+-------------------------+----------+----------+----------+----------+

+------------------------------+------------+------------+------------+
| สิทธิประโยชน์                   | บัตร        | บัตร        | บัตร        |
|                              | ส่งเสริมเลขที่ | ส่งเสริมเลขที่ | ส่งเสริมเลขที่ |
|                              | 20         | 21         | 25         |
|                              | 84(2)/2554 | 41(2)/2554 | 70(2)/2554 |
|                              |            |            |            |
|                              | Plastic    | Tube       | Plastic    |
|                              | Film       |            | Film       |
+------------------------------+------------+------------+------------+
| ม.                           |           |           |           |
| 25 นำเข้าคนต่างด้าวซึ่งเป็นช่างฝีมือไ |            |            |            |
| ด้ตามจำนวนและระยะเวลาตามสมควร |            |            |            |
+------------------------------+------------+------------+------------+
| ม. 26                        |           |           |           |
| ให้คนต่างด้าวทำงา               |            |            |            |
| นเฉพาะตำแหน่งได้ตามจำนวนและระย |            |            |            |
| ะเวลาที่คณะกรรมการให้ความเห็นชอบ |            |            |            |
+------------------------------+------------+------------+------------+
| ม. 28                        |           |           |           |
| ให้ได้รับยกเว้นอากรขาเข้าสำห      |            |            |            |
| รับเครื่องจักรตามที่คณะกรรมการอนุมัติ |            |            |            |
+------------------------------+------------+------------+------------+
| ม. 29                        | -          | -          | -          |
| ลดหย่อนอากรขาเข้าสำหรับเครื่องจักร |            |            |            |
+------------------------------+------------+------------+------------+
| ม. 31 ยกเว้นภาษีเ              |           |           |           |
| งินได้นิติบุคคล มีกำหนดเวลา เจ็ด ปี  |            |            |            |
+------------------------------+------------+------------+------------+
| ม. 34                        |           |           |           |
| ยกเว้นไม่ต้องนำเงินปันผลจากกิจการท |            |            |            |
| ี่ได้รับส่งเสริมไปรวมคำนวณภาษีเงินได้ |            |            |            |
+------------------------------+------------+------------+------------+
| ม. 36(1)                     |           |           |           |
| ยกเว้นอากรขาเข้าสำหรับวัตถุดิบ     |            |            |            |
| และวัสด                       |            |            |            |
| ุจำเป็นที่ต้องนำเข้ามาจากต่างประเทศ |            |            |            |
| เพื่อผลิตเพื่อการส่งออกเป็นระยะเวลา |            |            |            |
| 1 ปี นับแต่วันนำเข้าครั้งแรก        |            |            |            |
+------------------------------+------------+------------+------------+
| ม. 36(2) ให้ยกเว้น             |           |           |           |
| อากรขาเข้าสำหรับของที่ได้รับการส่งเ |            |            |            |
| สริมนำเข้า และส่งกลับออกไปใน 1 ปี |            |            |            |
+------------------------------+------------+------------+------------+
| ม. 37                        |           |           | -          |
| ได้รับอนุญาตให้นำหรือส่งเงินออกนอกร |            |            |            |
| าชอาณาจักร เป็นเงินตราต่างประเทศ |            |            |            |
+------------------------------+------------+------------+------------+

2)  สิทธิอื่น (ไม่มี)

3)  ข้อจำกัดในการประกอบธุรกิจ (ไม่มี)

  (2) ตลาดและภาวะการแข่งขัน

  (ก) กลยุทธ์ทางการตลาด การจัดจำหน่าย และลักษณะของลูกค้า

  จุดเด่นของบริษัท

-   บริษัทเน้นเรื่องการบริการที่ดี ตรงต่อเวลา รวมถึงความสัมพันธ์ที่ดีต่อลูกค้า

-   บริษัทเน้นในเรื่องคุณภาพของสินค้า เพื่อให้สินค้าที่ผลิตมีคุณภาพเป็นไปตามมาตรฐาน
    และเป็นที่พึงพอใจของลูกค้า

-   บริษัทมีความรู้ ความชำนาญ และมีประสบการณ์
    ในเรื่องเกี่ยวกับเทคนิคการผลิตและการจำหน่าย
    สินค้าฟิล์มพลาสติกรวมถึงบริการงานพิมพ์บนแผ่นฟิล์ม

-   บริษัทมีกระบวนการ กรรมวิธีการผลิต และเครื่องจักรที่มีเทคโนโลยีที่ทันสมัย

  ช่องทางการจำหน่าย

-   กลุ่มผลิตภัณฑ์ฟิล์มพลาสติก บริษัทมีการจำหน่ายตรง (Direct sales) และผ่านผู้แทนขาย
    (Agent) โดยมีเป้าหมายในการขยายตลาดไปยังภูมิภาคและต่างประเทศเพิ่มมากขึ้น
    โดยปีที่ผ่านมาและปีหน้านี้บริษัทจะเน้นเจาะกลุ่มลูกค้า Brand Owner
    ซึ่งมีอำนาจในการเลือกใช้ชนิดฟิล์มของบริษัทไปเป็นส่วนหนึ่งของบรรจุภัณฑ์ โดยผ่าน
    Converter ซึ่งกลุ่มลูกค้าเป้าหมายของฟิล์มมีทั้งกลุ่มลูกค้าโรงงานอุตสาหกรรมประเภทต่างๆ
    เช่น กลุ่มอุตสาหกรรมอาหาร กลุ่มอุตสาหกรรมเครื่องไฟฟ้าและอิเลคทรอนิค
    กลุ่มอุตสาหกรรมเฟอร์นิเจอร์ กลุ่มอาหารทะเลแช่แข็ง ฯลฯ ตลอดจนกลุ่มลูกค้าประเภท
    ศูนย์กระจายสินค้าที่มียอดการใช้จำนวนมาก เช่น ฟิล์มยืดพันพาเลท

-   กลุ่มงานพิมพ์ฉลากกาว (Sticker Label Printing) บริษัท
    ผลิตและจำหน่ายโดยตรงให้กับลูกค้า (Direct sales)
    ซึ่งส่วนใหญ่เป็นกลุ่มอุตสาหกรรมผู้ผลิตสินค้าอุปโภค-บริโภค โดยเน้นลูกค้ารายใหญ่
    รวมทั้งขยายฐานตลาดกับกลุ่มลูกค้ารายใหม่เพิ่มขึ้น นอกจากนี้ยังได้สร้างงานพิมพ์ใหม่ๆ
    เพื่อเพิ่มผลิตภัณฑ์ให้หลากหลายชนิดไปสู่ลูกค้าได้เลือกสรรมากยิ่งขึ้น

-   กลุ่มหลอดลามิเนท (Laminate Tube)
    ภายหลังจากที่บริษัทฯได้มีการร่วมทุนในประเทศเวียดนาม
    ตามนโยบายของลูกค้ารายใหญ่ของบริษัทซึ่งเป็นบริษัทข้ามชาติที่ได้ย้ายฐานการผลิตไปที่ประเทศเวียดนาม
    เพื่อผลิตและจำหน่ายทั่วทั้งภูมิภาคเอเชีย ซึ่งการร่วมทุนนั้น
    บริษัทได้โอนเครื่องจักรส่วนหนึ่งเป็นการลงทุน มีผลให้กำลังการผลิตที่เหลืออยู่ปัจจุบัน
    สามารถตอบสนองความต้องการของลูกค้าในประเทศเหลือเพียงรายเดียว
    มีผลให้สัดส่วนโครงสร้างรายได้และโครงสร้างอัตรากำลังคนของบริษัทเปลี่ยนแปลงไป
    ด้านความสัมพันธ์กับลูกค้าโดยส่วนใหญ่ของบริษัท
    เป็นความสัมพันธ์กันในทางธุรกิจที่อยู่บนพื้นฐานที่ทำการค้าด้วยความยุติธรรม
    และรักษาผลประโยชน์ร่วมกัน ซึ่งมีสายสัมพันธ์ทางธุรกิจร่วมกันมานาน

  (ข) ภาวะการแข่งขัน

กลุ่มฟิล์มพลาสติก

  ในปี 2555
  ที่ผ่านมาภาวการณ์แข่งขันของอุตสาหกรรมฟิล์มยังคงมีการแข่งขันที่สูงและรุนแรงมากขึ้น
  ทั้งเรื่องราคา คุณภาพผลิตภัณฑ์ และการบริการ โดยเฉพาะการนำเข้าฟิมล์ของกลุ่มเทรดดิ้ง
  และในขณะเดียวกันผู้ผลิตในประเทศหลายรายก็ได้เพิ่มเครื่องจักรเพื่อขยายกำลังการผลิตของตนเอง
  ในขณะที่ทางบริษัทไทยโอพีพีเองก็เน้นเรื่องการเพิ่มผลผลิต
  โดยมีการซ่อมบำรุงเครื่องจักรเพื่อให้สามารถผลิตได้มีประสิทธิภาพมากขึ้นกว่าเดิม
  เพื่อตอบสนองต่อลูกค้าด้านความรวดเร็วในการผลิตและจัดส่ง และในปี 2555
  นี้ทางบริษัทได้เพิ่มยอดขายในกลุ่มฟิล์มสินค้าพิเศษซึ่งต่อยอดมาจากปี 2554
  เนื่องจากยังมีผู้ผลิตน้อยรายทำให้บริษัทมีโอกาสเหนือคู่แข่งในการตอบสนองสินค้าฟิล์มพิเศษสามารถทดแทนการนำเข้าของฟิล์มได้
  และในขณะเดียวกันฟิล์มพิเศษที่ทางบริษัทมีฐานลูกค้าเก่าอยู่แล้วก็ได้มีการเพิ่มยอดโดยการสนับสนุนและผลักดันในกลุ่มลูกค้าใหม่ๆ
  ที่มีเครื่องจักรรองรับการผลิตใช้กับฟิล์มกลุ่มพิเศษของบริษัท

  กลุ่มงานพิมพ์ฉลากกาว

  ในปี 2555 กลุ่มงานพิมพ์ฉลากกาวมีการเติบโตขึ้นจากปี 2554 ประมาณ 13.8%
  สืบเนื่องจากการขยายตัวของกลุ่มลูกค้าภายในประเทศเอง
  และการเติบโตของตลาดส่งออกของฐานลูกค้าในประเทศ
  อย่างไรก็ตามการแข่งขันในตลาดฉลากกาวมีความรุนแรงเพิ่มขึ้นอย่างต่อเนื่อง
  คู่แข่งบริษัทต่างชาติที่เข้ามาลงทุนในประเทศมีการขยายตัวในฐานลูกค้าของบริษัทฯ
  ซึ่งทางบริษัทฯมีการสูญเสียกลุ่มสินค้าบางส่วนไปในปีนี้และส่งผลต่อปีหน้า ดังนั้นบริษัทฯ
  จึงมุ่งเน้นการพัฒนาด้านคุณภาพ และเทคโนโลยีเพื่อเพิ่มศักยภาพ
  และประสิทธิภาพในการผลิตโดยการลงทุนในเครื่องจักรและเครื่องมือเพิ่มในปี 2556
  โดยมุ่งเน้นการเติบโตไปยังกลุ่มลูกค้ารายใหญ่ทั้งฐานลูกค้าเดิม และฐานลูกค้าใหม่
  โดยจะเข้าในกลุ่มอุตสาหกรรมผู้ผลิตสินค้าอุปโภคและบริโภคเป็นหลัก

  เมื่อเทียบสัดส่วนแล้วจึงไม่มีการขายให้ลูกค้ารายหนึ่งรายใดมากกว่าร้อยละ 30 ของรายได้รวม

  สัดส่วนการขายให้ลูกค้า 10 รายใหญ่ในช่วง 3 ปีที่ผ่านมา มีดังนี้

 จำนวน ขนาดของคู่แข่งขัน และส่วนแบ่งการตลาด

1.  กลุ่มฟิล์มพลาสติก : โดยโครงสร้างของตลาดในกลุ่มนี้ โดยเฉพาะฟิล์มยืด เป็น Mass
    Product ซึ่งคู่แข่งที่มีอยู่ในตลาดที่เป็นผู้ผลิตมีน้อยรายแต่มีผู้นำเข้ามาขายจำนวนมากราย
    ส่วนฟิล์มชนิดอื่นๆยังคงมีส่วนแบ่งการตลาดเป็นอันดับ 2-3 ของประเทศ

2.  กลุ่มบริการงานพิมพ์ฉลากกาว : สำหรับตลาดเป้าหมายของบริษัท เป็นตลาดกลุ่มบน
    ที่แข่งขันกันในด้านเทคโนโลยีและนวัตกรรมการผลิต คู่แข่งในระดับนี้มีเพียง 6 ราย
    สำหรับคู่แข่งระดับกลางภายในประเทศมีจำนวนไม่น้อยกว่า 20 ราย

3.  กลุ่มหลอดลามิเนท : เป็นการผลิตที่ใช้เทคโนโลยีและความชำนาญเฉพาะ
    พบว่าคู่แข่งขันหลักในประเทศมีเพียงรายเดียว แต่จะมีคู่แข่งจากต่างประเทศ
    โดยเฉพาะกลุ่มประเทศในภูมิภาคอาเซียน

(3) การผลิตหรือการจัดหาผลิตภัณฑ์เพื่อจำหน่าย

 ปัจจุบันบริษัท ไทย โอ.พี.พี.จำกัด (มหาชน) มีโรงงาน 7 แห่ง ตั้งอยู่ ตามลำดับ ดังนี้

1.  119 หมู่ 4 นิคมอุตสาหกรรมลาดกระบัง ถนนฉลองกรุง แขวงลำปลาทิว เขตลาดกระบัง
    กรุงเทพมหานคร โดยผลิตสินค้ากลุ่มผลิตภัณฑ์ฟิล์มพลาสติก โทร. 0-2326-0929-30

2.  3706/1 ซอยประดู่ 1 แขวงบางโคล่ เขตบางคอแหลม กรุงเทพมหานคร
    โดยทำการรับจ้างพิมพ์ผลิตภัณฑ์ในกลุ่มบริการการพิมพ์ โทร. 0-2294-5696

3.  2234/3-5 ถนนจันทน์ แขวงช่องนนทรี เขตยานนาวา กรุงเทพมหานคร
    โดยทำการผลิตงานพิมพ์ฉลากกาวโทร. 0-2678-1051-5 , 0-2285-4940

4.  107 นิคมอุตสาหกรรมลาดกระบัง หมู่4 ถนนฉลองกรุง แขวงลำปลาทิว เขตลาดกระบัง
    กรุงเทพมหานคร

  โดยผลิตผลิตภัณฑ์หลอดลามิเนท โทร. 0-2326-0929-30

5.  85/2 หมู่1 นิคมอุตสาหกรรมเวลโกรว์ ตำบลหอมศีล อำเภอบางปะกง จังหวัดฉะเชิงเทรา
    โดยผลิตผลิตภัณฑ์หลอดลามิเนทและฟิล์มหด โทร. 038-570-860 – 2, 038-842-762 - 5

6.  91/3 หมู่ 5 ตำบลบางสมัคร อำเภอ บางปะกง จังหวัดฉะเชิงเทรา โดยผลิตฟิล์มแมททัลไลซ์

  โทร. 038-571-676-9

7.  91/5 หมู่ 5 ถนนบางนา-ตราด ตำบลบางสมัคร อำเภอบางปะกง จังหวัดฉะเชิงเทรา
    โดยทำการผลิตงานพิมพ์ฉลากกาว โทร. 038-571-676-9, 086-341-5812

8.  91/9 หมู่ 5 ถนนบางนา-ตราด ตำบลบางสมัคร อำเภอบางปะกง จังหวัดฉะเชิงเทรา
    โดยผลิตสินค้ากลุ่มผลิตภัณฑ์ฟิล์มพลาสติก โทร. 038-571-676-9

กำลังการผลิตและปริมาณกำลังการผลิตจริง

+----------------------------------------+---------+--------+---------+
| รายการ                                 | 2555    | 2554   | 2553    |
+----------------------------------------+---------+--------+---------+
| กำลังการผลิตเต็มที่                         |         |        |         |
+----------------------------------------+---------+--------+---------+
| ผลิตฟิล์ม(ตัน)                             | 4,200   | 4,200  | 4,200   |
+----------------------------------------+---------+--------+---------+
| Metallized Film                        | 3,000   | 3,000  | 3,000   |
+----------------------------------------+---------+--------+---------+
| การพิมพ์ (พัน ต.ร.ม)                      | 11,115  | 11,115 | 11,115  |
+----------------------------------------+---------+--------+---------+
| หลอดลามิเนท (ล้านหน่วย)                   | 70      | 70     | 70      |
+----------------------------------------+---------+--------+---------+
| (เวลาทำงาน 24 ชั่วโมง/วัน : 300 วัน/ปี)     |         |        |         |
+----------------------------------------+---------+--------+---------+
| ปริมาณการผลิตจริง                         |         |        |         |
+----------------------------------------+---------+--------+---------+
| ผลิตฟิล์ม(ตัน)                             | 1,662   | 1,816  | 2,163   |
+----------------------------------------+---------+--------+---------+
| Metallized Film                        | 1,879   | 1,539  | 1,163   |
+----------------------------------------+---------+--------+---------+
| การพิมพ์ (พัน ต.ร.ม.)                     | 5,637   | 6,696  | 6,526   |
+----------------------------------------+---------+--------+---------+
| หลอดลามิเนท (ล้านหน่วย)                   | 31.14   | 33.97  | 35.18   |
+----------------------------------------+---------+--------+---------+
| การใช้กำลังการผลิต (%)                    |         |        |         |
+----------------------------------------+---------+--------+---------+
| ผลิตฟิล์ม                                 | 39.57   | 43.24  | 51.50   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | (8.48)  | (      | (3.44)  |
|                                        |         | 16.04) |         |
+----------------------------------------+---------+--------+---------+
| Metallized Film                        | 62.63   | 51.30  | 38.76   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | 22.09   | 32.33  | 19.77   |
+----------------------------------------+---------+--------+---------+
| การพิมพ์                                 | 50.72   | 60.24  | 58.71   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | (15.82) | 2.60   | 23.63   |
+----------------------------------------+---------+--------+---------+
| หลอดลามิเนท                             | 44.48   | 48.53  | 50.25   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | (8.33)  | (3.44) | (2.95)  |
+----------------------------------------+---------+--------+---------+

  * ปี 2553 บริษัทลงทุนในเครื่องพิมพ์ เพิ่มจำนวน 1 เครื่อง
  ทำให้กำลังการผลิตเต็มที่ของแผนกนี้เพิ่มขึ้นตามที่แสดง

  ----------------- ------------------------- ---------- --------- ---------
  จำนวนกะที่ผลิต       (1 กะ ต่อ 8 ชั่วโมง)         2555       2554      2553

  ผลิตฟิล์ม            กะที่ผลิตได้                  3 กะ       3 กะ      3 กะ

                    กะที่ผลิตจริง                 2 กะ       2 กะ      3 กะ

  การพิมพ์            กะที่ผลิตได้                  3 กะ       3 กะ      3 กะ

                    กะที่ผลิตจริง                 2 กะ       2 กะ      2 กะ

  หลอดลามิเนท        กะที่ผลิตได้                  3 กะ       3 กะ      3 กะ

                    กะที่ผลิตจริง                 3 กะ       3 กะ      3 กะ
  ----------------- ------------------------- ---------- --------- ---------

วัตถุดิบ และผู้จำหน่ายวัตถุดิบ

วัตถุดิบ

วัตถุดิบที่ใช้ในการผลิตสินค้าหลักของบริษัทนั้น สามารถแบ่งออกเป็น 3 ประเภท ดังต่อไปนี้

จำนวนผู้จำหน่ายวัตถุดิบ

  ------------------------------- ------------- ------------- -------------
                                  2555          2554          2553

  เม็ดพลาสติก                       21 ราย        18 ราย        16 ราย

  ฉลากกาว (Sticker) และหมึกพิมพ์     25 ราย        27 ราย        28 ราย

  ฟิล์มสำเร็จรูป                      14 ราย        10 ราย        9 ราย
  ------------------------------- ------------- ------------- -------------

อัตราส่วนที่ซื้อ(ในประเทศ : ต่างประเทศ)

  ------------------------------- ------------- ------------- -------------
                                  2555          2554          2553

  เม็ดพลาสติก                       70 : 30       80 : 20       80 : 20

  ฉลากกาว (Sticker) และหมึกพิมพ์     98 : 2        82 : 18       97 : 3

  ฟิล์มสำเร็จรูป                      92 : 8        60 : 40       92 : 8
  ------------------------------- ------------- ------------- -------------

จากตารางข้างต้น
ในส่วนของวัตถุดิบประเภทเม็ดพลาสติกทางบริษัทสามารถหาแหล่งวัตถุดิบจากแหล่งภายในประเทศได้สูงถึงร้อยละ
70 ซึ่งนับว่าเป็นผลดีในแง่การควบคุมต้นทุนผลิต และความเสี่ยงของบริษัท
จากการแปรผันทางเงินตราต่างประเทศได้ ส่วนแหล่งวัตถุดิบในประเทศ
บริษัทก็มิได้พึ่งพิงการซื้อวัตถุดิบจากผู้จำหน่ายแต่เพียงรายเดียวและมิได้มีสัญญาหรือข้อผูกมัดการซื้อวัตถุดิบในอนาคต
ด้วยเหตุนี้จึงทำให้บริษัท สามารถต่อรองการซื้อขายกับผู้จำหน่ายวัตถุดิบรายอื่น
ๆได้หากมีการเปลี่ยนแปลงในราคาวัตถุดิบของผู้จำหน่ายแห่หงใดแห่งหนึ่ง หากมองอย่างผิวเผิน
จะเห็นว่าลักษณะการดำเนินธุรกิจของบริษัท การติดต่อซื้อขายยังคงเป็นไปแบบเดิมๆ
ไม่มีการเปลี่ยนแปลงมากนัก ทั้งจำนวนผู้ขาย
และสัดส่วนการซื้อ-ขายระหว่างในประเทศกับต่างประเทศก็ไม่แตกต่างไปจากปีก่อนๆ
แต่ข้อเท็จจริงคือ ปัจจุบันธุรกิจของบริษัทเผชิญกับปัญหาด้านการแข่งขันในระดับสูง
แต่ด้วยความชำนาญและชื่อเสียงด้านการดำเนินธุรกิจ
เป็นส่วนหนึ่งที่ทำให้บริษัทสามารถรักษาส่วนแบ่งทางการตลาดไว้ได้อย่างดี

วัสดุที่นำมาใช้ทดแทนวัตถุดิบ

บริษัทได้ศึกษาความเป็นไปได้ที่จะหาวัสดุที่นำมาใช้ทดแทนวัตถุดิบที่ต้องนำเข้ามาจากต่างประเทศ
ซึ่งได้เปลี่ยนสูตรผสมเม็ดพลาสติกได้สำเร็จ สำหรับฟิล์มบางประเภท
โดยใช้วัตถุดิบที่ผลิตได้ในประเทศไทย สำหรับกลุ่มหลอดลามิเนท การพัฒนาทางเทคโนโลยีของบริษัท
ทำให้บริษัทสามารถผลิตหลอดที่ใช้ Aluminum Foil ที่บางลง ซึ่งสามารถลดต้นทุนในการผลิตได้
อีกทั้งยังเป็นผลดีต่อลูกค้าที่สามารถลดต้นทุนการผลิตได้เช่นกัน

ผู้จำหน่าย

เนื่องจากบริษัทเน้นวัตถุดิบที่คุณภาพสูง มีการพัฒนาของการจัดระบบการจัดซื้อทั้งในส่วนฐานข้อมูล
การเชื่อมต่อระหว่างฝ่ายผลิตและคลังวัตถุดิบกับฝ่ายจัดซื้อ
การจัดระบบการจัดซื้อให้มีกระบวนการจัดฐานข้อมูลเพื่อช่วยตัดสินใจและแยกแยะจัดกลุ่มงานให้ชัดเจนมากขึ้น
ซึ่งแนวโน้มในอนาคตบริษัท ยังคงซื้อวัตถุดิบจากผู้จำหน่ายรายเดิม
ซึ่งก็ได้รับการตอบรับเป็นอย่างดีเช่นกัน
ความสัมพันธ์กับผู้จำหน่ายเป็นความสัมพันธ์ในทางธุรกิจโดยปกติ ที่ตั้งอยู่บนพื้นฐานความยุติธรรม
ความซื่อสัตย์ และผลประโยชน์ร่วมกัน และมีสายสัมพันธ์ทางธุรกิจระหว่างกันมายาวนาน

ขบวนการผลิตมีการกำจัดวัสดุเหลือใช้

กระบวนการผลิตฟิล์มของบริษัทเป็นกระบวนการผลิตแบบใช้ความร้อนเป็นตัวหลอมละลายแล้วรีดเป็นแผ่นพลาสติก
ซึ่งไม่ก่อให้เกิดมลพิษทำลายสิ่งแวดล้อม ใช้วัตถุดิบเม็ดพลาสติกในกลุ่ม P.E. (Polyethylene)
ซึ่งไม่มีความเป็นพิษเมื่อหลอมละลาย อีกทั้งในกระบวนการผลิต
ยังมีเศษฟิล์มบางส่วนที่สามารถหมุนเวียนกลับเข้าสู่กระบวนการผลิต (Re-cycle)
ส่วนเศษพลาสติกที่เป็นของเสียเหลือจากการผลิตก็สามารถขายตลาดล่าง
เพื่อนำไปหลอมเป็นเม็ดใหม่สำหรับนำไปใช้ผลิตกับสินค้าอีกประเภท เช่น ทำถุงขยะ ฉีดถังพลาสติก
สำหรับสิ่งปฏิกูลและวัสดุไม่ใช้แล้วที่เป็นอันตรายและไม่เป็นอันตราย
ตามที่กำหนดไว้ในประกาศกระทรวงอุตสาหกรรมที่ออกตามความในพระราชบัญญัติโรงงาน พ.ศ.
2535
บริษัทได้ทำสัญญาว่าจ้างให้บริษัทผู้ให้บริการบำบัดและกำจัดของเสียจากอุตสาหกรรมเป็นผู้ดำเนินการ
และบริษัทไม่มีข้อพิพาทหรือการถูกฟ้องร้องเกี่ยวกับสิ่งแวดล้อม ในปีที่ผ่านมา

(4) งานที่ยังไม่ส่งมอบ

- ไม่มี –